Nøgleord

Sagens genstand

Afgørelse



Nøgleord

Annullationssøgsmål – legalitetskontrol – kriterier – hensyntagen alene til de faktiske og retlige elementer, der forelå på tidspunktet for vedtagelsen af den anfægtede retsakt (art. 230 EF) (jf. præmis 76)

2. Konkurrence – administrativ procedure – kommissionsbeslutning, der fastslår en overtrædelse – bevis for overtrædelse påhviler Kommissionen – omfanget af bevisbyrden (art. 81, stk. 1, EF; Rådets forordning nr. 1/2003, art. 2) (jf. præmis 92, 139 og 194)

3. EU-ret – principper – grundlæggende rettigheder – uskyldsformodning – konkurrencesag – beslutning, der fastslår en overtrædelse, men ikke pålægger en bøde – anvendelse heraf (art. 81, stk. 1, EF; art. 6, stk. 2, EU; Den Europæiske Unions charter om grundlæggende rettigheder, art. 48, stk. 1) (jf. præmis 93-97)

4. Konkurrence – administrativ procedure – kommissionsbeslutning, der fastslår en overtrædelse – bevismiddel – anvendelse af en række indicier – de enkelte indiciers bevismæssige værdi – beviser, der udelukkende bygger på virksomhedernes adfærd – bevismæssige forpligtelser for virksomheder, der bestrider overtrædelsens eksistens – forpligtelser for Kommissionen ved anfægtelsen af troværdigheden af de af virksomhederne fremførte forklaringer (art. 81, stk. 1, EF; Rådets forordning nr. 1/2003, art. 2) (jf. præmis 98-102, 108 og 161)

5. Karteller – forbud – aftaler med retsvirkning efter deres formelle gyldighedsperiode – anvendelse af artikel 81 EF (art. 81, stk. 1, EF) (jf. præmis 124)

6. Karteller – samordnet praksis – parallel adfærd – formodning for samordning – grænser – nationale ophavsretsselskaber nægter brugere i en anden medlemsstat direkte adgang til deres repertoire – konkurrencebegrænsning (art. 81, stk. 1, EF) (jf. præmis 138)

7. Retslig procedure – intervention – begæring, der går ud på at understøtte en af parternes påstande eller påstå disse forkastet – begæring, der også går ud på at påstå en bestemmelse, der ikke er omhandlet i en af parternes påstande, annulleret – delvis afvisning (statutten for Domstolen, art. 40, stk. 4, og art. 53, stk. 1; Rettens procesreglement, art. 116, stk. 4) (jf. præmis 185 og 186)

Sagens genstand

Angående

Påstand om delvis annullation af Kommissionens beslutning K(2008) 3435 endelig af 16. juli 2008 om en procedure i henhold til [artikel 81 EF] og EØS-aftalens artikel 53 (sag COMP/C2/38.698 – CISAC).

Afgørelse

Konklusion

1) Europa-Kommissionens begæring om foranstaltninger med henblik på sagens tilrettelæggelse tages ikke til følge.

2) Artikel 3 i Kommissionens beslutning K(2008) 3435 endelig af 16. juli 2008 om en procedure i henhold til [artikel 81 EF] og EØS-aftalens artikel 53 (sag COMP/C2/38.698 – CISAC) annulleres, for så vidt som den vedrører Performing Right Society Ltd.

3) Artikel 4, stk. 2, i beslutning K(2008) 3435 endelig annulleres i det omfang, den henviser til beslutningens artikel 3, for så vidt som den vedrører Performing Right Society.

4) I øvrigt frifindes Europa-Kommissionen.

5) Performing Right Society bærer halvdelen af sine egne omkostninger bortset fra omkostningerne forbundet med interventionerne til støtte for Kommissionen.

6) Sociedad General de Autores y Editores (SGAE) bærer halvdelen af sine egne omkostninger.

7) Kommissionen bærer sine egne omkostninger samt betaler halvdelen af Performing Right Society's omkostninger, bortset fra omkostningerne forbundet med interventionerne til støtte for Kommissionen, og halvdelen af SGAE's omkostninger.

8) International Federation of the Phonographic Industry (IFPI) bærer sine egne omkostninger samt Performing Right Societys omkostninger forbundet med dens intervention.

9) RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd og Verband Privater Rundfunk und Telemedien eV bærer hver deres egne omkostninger samt Performing Right Societys omkostninger forbundet med deres intervention.